Slika na kojoj se prikazuje uzorak

Opis je automatski generiran

REPUBLIKA HRVATSKA

PRIMORSKO-GORANSKA ŽUPANIJA

Delnice_(grb)

GRAD DELNICE

Gradonačelnik

**KLASA: 024-01/23-01/02**

**URBROJ: 2170-6-50-5-23-12**

**Delnice, 18. prosinca 2023. godine**

ZAPISNIK

sa 6. sjednice Koordinacije načelnika i gradonačelnika JLS Gorskog kotara

održane 18. prosinca 2023. godine s početkom u 8,00 sati

Sjednici prisustvuju:

- David Bregovac, načelnik Općine Fužine

- Toni Štimac, načelnik Općine Lokve

- Josip Brozović, načelnik Općine Mrkopalj

- Mario Šutej, načelnik Općine Brod Moravice

- Katarina Mihelčić, gradonačelnica Grada Delnica

- Damir Grgurić, načelnik Općine Skrad

Odsutni:

- Antonio Dražović, gradonačelnik Grada Čabra

- Dražen Mufić, gradonačelnik Grada Vrbovskog

- Mišel Šćuka, načelnik Općine Ravna Gora

- Predstavnici medija: Radio Gorski kotar i Radio Rijeka

Predsjedavajuća otvara sjednicu i konstatira da je prisutno 6 načelnika ka te postoji kvorum za pravovaljano odlučivanje.

Predsjedavajuća predlaže sljedeći dnevni red:

**DNEVNI RED :**

1. Nastavak rada logopeda u osnovnim školama na području Gorskog kotara

2. Neisplata sredstava za sufinanciranje zimske službe na nerazvrstanim cestama

Dnevni red je jednoglasno prihvaćen.

**Točka 1.**

Predsjedavajuća Katarina Mihelčić otvara točku dnevnog reda Nastavak rada logopeda u osnovnim školama na području Gorskog kotara i prema poslanom e-mailu upućenom prema koordinaciji od strane logopedice, gdje je navela kako je dala otkaz te odbila poziv na sastanak koordinacije predsjedavajuća je predložila da se ponovno raspiše natječaj za zapošljavanje logopeda u nadi da će se netko javiti.

Branka Crnković, predsjednica udruge “Žar“, pod kojom je logopedica bila zaposlena navela je kako je dobivala 1600 € bruto, kako joj je bio isplaćen prijevoz u iznosu 211 €, dobila je regres i božićnicu koje joj je udruga isplatila te su se ispoštovali svi troškovi.

Toni Štimac, načelnik općine Lokve navodi kako je mišljenja da je zapravo problem što bi logopedica željela raditi u školi tako što bi imala bolji koeficijent rada.

Branka Crnković, predsjednica udruge Žar, objašnjava kako joj je od strane logopedice rečeno da je zadovoljna plaćom, no kako zbog privatnih razloga i straha od vožnje automobila te prekompliciranih neredovitih autobusnih linija nije o mogućnosti daljnjih putovanja u tim pravcima.

David Bregovac, načelnik općine Fužine smatra nepotrebnim nagađati o razlozima prestanka rada logopedice kada ona nije prisutna na sastanku.

Branka Crnković, predsjednica udruge „Žar“ navodi da joj je od strane logopedice rečeno da joj je ipak veća želja pronaći posao i radite na području Rijeke u nekoj od škola jer joj je tako lakše.

Josip Brozović, načelnik općine Mrkopalj smatra kako je potrebna veća uključenost cijele koordinacija načelnika, svih ravnatelja škola te Primorsko-goranske Županije i navodi kako iz njegovih saznanja logopedica nije bila zadovoljna plaćom budući da je radila preko udruge.

Branka Crnković, predsjednica udruge „Žar“ rekla je kako u svih 7 godina što je logopedica bila zaposlena preko udruge „Žar“, uz to vrlo često na bolovanju, nije bio nikakav problem. Prijevoz se povećao u skladu s povišenjem cijena autobusnih karata, a od strane udruge nije bilo niti u jednom trenutku upitno da li će program logopeda ići dalje.

Svi načelnici su se složili kako nema smisla diskutirati o toj temi kada logopedica nije prisutna da iznese svoju stranu priče.

**Zaključak**

Poslati odgovor logopedici da je neozbiljno što nije došla na sastanak i iznijela svoje zahtjeve kako bi joj se ponudila zajednička suradnja u bilo kojem željenom obliku poslovanja.

**Točka 2.**

Predsjedavajuća Katarina Mihelčić otvara točku dnevnog reda Neisplata sredstava za sufinanciranje zimske službe na nerazvrstanim cestama.

David Bregovac, načelnik općine Fužine navodi kako su svjesni da su dobili sredstva predviđena ugovorom potpisanim s Hrvatskim cestama no kako je to samo mali dio troškova koje je ministar mora, prometa i infrastrukture Oleg Butković obećao da će im se podmiriti. Sabor je izglasao proračunski rebalans koji uključuje i isplatu novca za zimsku službu. Sredstva su osigurana rebalansom državnog proračuna no nisu isplaćena i tu je nastao problem. Mišljenja je kako novci negdje stoje spremni ali nikako da se isplate. Da im sredstva nisu obećana svi bi drugačije kreirali i planirali svoje proračune ne računavši na taj novac no ovako smatra sve neozbiljnim.

Toni Štimac, načelnik općine Lokve naveo je kako je ista situacija bila i prošle godine, da su novi ugovori potpisani početkom iduće godine i da se u prosjeku kasni 18 mjeseci. Kaže kako su to ozbiljni novci za proračun svih gradova i općina Gorskog kotara. Ne vjeruje da se radi o prevari ali sve dok se ne dokaže suprotno to smatra prevarom. Nada se kako će se do kraja ove godine izvršiti ispunjeno.

Predsjedavajuća Katarina Mihelčić kaže kako se državna blagajna zaključala 15.12.2023. godine te kako su do sada bili izuzetno strpljivi i kako bi voljeli imati konačnu informaciju da znaju na koji način i kada će se isplatiti sredstva kako bi znali kako se ponašati. Pojasnila je kako su njima po ugovoru isplaćena sredstva u iznosu od 28 000 € no stvarni trošak do sada je 400 000 €. To za proračun Grada Delnica puno znači, primjerice dovršetak započetih investicija. Iz Hrvatskih cesta poručuju da nemaju informacije o tim sredstvima.

Josip Brozović, načelnik općine Mrkopalj rekao je kako se već šestu godinu za redom događa ista priča i kako to nije ništa novo i ništa strano, no kaže kako sve ovisi o dobroj volji jednog čovjeka i nikako da se sustavno riješi pitanje plaćanja zimske službe u Gorskom kotaru.

**Zaključak**

U ime koordinacije načelnika i gradonačelnika Općina i Gradova Gorskog kotara poslati dopis saborskim zastupnicima, Majdi Burić kao zagovarateljici za Gorski kotar, ministru mora prometa i veza, Olegu Butkoviću i nadležnima iz Hrvatskih cesta da dođu na sastanak da se vidi gdje je nastao problem kako bi rekli zašto obećano nije ispunjeno te kada će i da li će biti ili neće isplaćeni preostali troškovi kako bi mogli znati na koji način dalje planirati svoje proračune. Svjesni dobivenih iznosa po ugovorima koje su dobili od Hrvatskih cesta, no obećano je da će im se isplatiti i sve što im fali u onom realnom dijelu troškova zimske službe i taj dio nije isplaćen, a obećan je. Te potpore goranima znače mnogo, ne samo zbog visokih troškova čišćenja snijega već zbog činjenice da one više nego u bilo kojem drugom dijelu Hrvatske ublažavaju posljedice proračunskog siromaštva pri planiranju niza komunalnih ulaganja.

Predsjedavajuća zaključuje sjednicu koordinacije.

Sjednica koordinacije je završena u 9:00 sati.

Sastavila Predsjedavajuća

Marija Crnić Grgurić Katarina Mihelčić